รัฐบาลไทย-ข่าวทำเนียบรัฐบาล-"เกรียง กัลป์ตินันท์" รมช.มหาดไทย แท็กทีม "ธรรมนัส" รมว.เกษตรและสหกรณ์ ลงพื้นที่ติดตามสถานการณ์น้ำท่วม จ.อุบลราชธานี เน้นย้ำ ส่วนราชการในพื้นที่เร่งระบายน้ำ พร้อมหาแนวทางแก้ไขปัญหา
วันอาทิตย์ที่ 1 ตุลาคม 2566
01/10/2566
"เกรียง กัลป์ตินันท์" รมช.มหาดไทย แท็กทีม "ธรรมนัส" รมว.เกษตรและสหกรณ์ ลงพื้นที่ติดตามสถานการณ์น้ําท่วม จ.อุบลราชธานี เน้นย้ํา ส่วนราชการในพื้นที่เร่งระบายน้ํา พร้อมหาแนวทางแก้ไขปัญหา
"เกรียง กัลป์ตินันท์" รมช.มหาดไทย แท็กทีม "ธรรมนัส" รมว.เกษตรและสหกรณ์ ลงพื้นที่ติดตามสถานการณ์น้ําท่วม จ.อุบลราชธานี เน้นย้ํา ส่วนราชการในพื้นที่เร่งระบายน้ํา พร้อมหาแนวทางแก้ไขปัญหาระยะยาวอย่างจริงจัง
เมื่อวันที่ 30 ก.ย. 66 เวลา 10.00 น. นายเกรียง กัลป์ตินันท์ รัฐมนตรีช่วยว่าการกระทรวงมหาดไทย ร่วมกับ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ และนายไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่ติดตามการบริหารจัดการน้ําและสถานการณ์อุทกภัย พร้อมพบปะประชาชนและมอบถุงยังชีพ ที่สถานีวัดระดับแม่น้ํามูล M7 สะพานเสรีประชาธิปไตย อําเภอเมืองอุบลราชธานี จังหวัดอุบลราชธานี อําเภอเมืองอุบลราชธานี และหอประชุมประชาวาริน อําเภอวารินชําราบ จังหวัดอุบลราชธานี โดยมี นายสมเพชร สร้อยสระคู รองผู้ว่าราชการจังหวัดอุบลราชธานี นายทวีศักดิ์ ธนเดชเดโช รองอธิบดีกรมชลประทาน หัวหน้าส่วนราชการ ผู้บริหารองค์กรปกครองส่วนท้องถิ่น กํานัน ผู้ใหญ่บ้าน ร่วมลงพื้นที่
โอกาสนี้ นายเกรียง กัลป์ตินันท์ รัฐมนตรีช่วยว่าการกระทรวงมหาดไทย พร้อมด้วย ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ และนายไชยา พรหมา รัฐมนตรีช่วยว่าการกระทรวงเกษตรและสหกรณ์ ได้ร่วมกันมอบถุงยังชีพ ข้าวสาร น้ําดื่ม ของใช้ที่จําเป็น ข้าวสารบรรจุถุง ให้แก่ประชาชนผู้ประสบภัยน้ําท่วมในเขตเทศบาลนครอุบลราชธานี รวมถึงมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) จํานวน 15 ราย เวชภัณฑ์ถุงยังชีพและหญ้าพระราชทาน แก่เกษตรกรผู้ประสบภัยพิบัติด้านปศุสัตว์ และน้ําหมักชีวภาพ พร้อมกับกล่าวให้กําลังใจผู้ประสบภัย โดยกล่าวว่า รัฐบาลรับทราบถึงสภาพปัญหาดังกล่าว และพร้อมที่จะดูแล แก้ไขปัญหาอย่างเร่งด่วน อีกทั้งจะเร่งเยียวยาให้ความช่วยเหลืออย่างทั่วถึงในทุกด้าน จึงหน่วยงานที่เกี่ยวข้องเข้าช่วยเหลือพื้นที่ที่ได้รับผลกระทบ โดยเฉพาะพื้นที่จุดเสี่ยงทุกจุด จนกว่าสถานการณ์จะกลับเข้าสู่ภาวะปกติ ตามข้อสั่งการของนายกรัฐมนตรี
“นายเศรษฐา ทวีสิน นายกรัฐมนตรี มีความเป็นห่วงสถานการณ์น้ําที่จังหวัดอุบลราชธานี จึงได้สั่งการให้หามาตรการหรือแผนรองรับสถานการณ์น้ําท่วมที่อุบลราชธานีและอํานาจเจริญ โดยต้องมีการบูรณาการการทํางานทุกภาคส่วน ทั้งภาครัฐ ภาคเอกชน และประชาชน ในการบริหารจัดการน้ําทั้งประเทศ พร้อมกําชับว่าจะต้องมีแผนในการแก้ปัญหาอย่างเอาจริงเอาจัง โดยเฉพาะการแก้ไขปัญหาในระยะยาว จึงขอให้ส่วนราชการที่เกี่ยวข้องเร่งดําเนินการตามมาตรการในการแก้ไขปัญหาอุทกภัยและเร่งระบายน้ําให้เร็วที่สุด พร้อมทั้งการสํารวจความเสียหายเพื่อช่วยเหลือเยียวยาอย่างเร่งด่วนต่อไป เพื่อบรรเทาความเดือดร้อนของประชาชน” นายเกรียง กัลป์ตินันท์ รัฐมนตรีช่วยว่าการกระทรวงมหาดไทย กล่าวเน้นย้ํา
ทั้งนี้ จังหวัดอุบลราชธานีเกิดสถานการณ์อุทกภัยขึ้นในพื้นที่ เนื่องจากปริมาณฝนที่ตกสะสม ตั้งแต่วันที่ 1 ม.ค-29 ก.ย. 66 จํานวน 1,999.8 มิลลิเมตร และในฤดูฝนตั้งแต่เดือน ก.ค.-ก.ย. 66 มีฝนตกสะสม 1,414.4 มิลลิเมตร ส่งผลให้ปริมาณน้ําในแม่น้ําสายหลักเพิ่มสูงขึ้นโดยเฉพาะในพื้นที่ลุ่มน้ําชี-มูล ปัจจุบัน (ข้อมูล ณ วันที่ 30 ก.ย. 66) ที่สถานีวัดน้ํา (แม่น้ํามูล) M.7 อ.เมืองอุบลราชธานี มีระดับน้ําอยู่ที่ 112.70 ม. หรือสูงกว่าตลิ่งประมาณ 70 เซนติเมตร เพิ่มขึ้นจากวานนี้เล็กน้อย มีปริมาณน้ําไหลผ่าน 2,718 ลบ.ม./วินาที แนวโน้มเพิ่มสูงขึ้น คาดการณ์ว่าระดับน้ําในแม่น้ํามูลจะขึ้นสูงสุดในวันที่ 2 ต.ค. 66 ที่ระดับไม่เกิน 112.90 ม. หรือสูงกว่าตลิ่งประมาณ 90 เซนติเมตร ทําให้บ้านเรือนที่อยู่อาศัยของประชาชน และพื้นที่การเกษตรจํานวน 9 อําเภอในจังหวัดอุบลราชธานีได้รับผลกระทบ ได้แก่ อําเภอม่วงสามสิบ วารินชําราบ เดชอุดม เมืองอุบลราชธานี ตระการพืชผล เหล่าเสือโก้ก ดอนมดแดง เขื่องใน และตาลสุม จํานวน 56 ตําบล 296 หมู่บ้าน/ชุมชน 10,572 ครัวเรือน แยกเป็น ด้านการดํารงชีพ ได้รับผลกระทบ 2 อําเภอ คือ อําเภอเมืองอุบลราชธานี และอําเภอวารินชําราบ จํานวน 3 ตําบล 26 ชุมชน/หมู่บ้าน 913 ครัวเรือน 3,218 คน ราษฎรอพยพ 18 ชุมชน 301 ครัวเรือน 1,079 คน แยกเป็นจุดพักพิงชั่วคราว 15 จุด 269 ครัวเรือน 997 คน พักบ้านญาติ 32 ครัวเรือน 85 คน
ด้านการเกษตร พื้นที่การเกษตร ได้รับผลกระทบ 9 อําเภอ ได้แก่ อําเภอม่วงสามสิบ วารินชําราบ เดชอุดม เมืองอุบลราชธานี ตระการพืชผล เหล่าเสือโก้ก ดอนมดแดง เขื่องใน และตาลสุม แบ่งเป็น ด้านพืช ได้รับผลกระทบในพื้นที่ 9 อําเภอ ได้แก่ อําเภอม่วงสามสิบ วารินชําราบ เดชอุดม เมืองอุบลราชธานี ตระการพืชผล เหล่าเสือโก้ก ดอนมดแดง เขื่องใน และตาลสุม รวมจํานวน 47 ตําบล 204 หมู่บ้าน เกษตรกรผู้ประสบภัยฯ จํานวน 6,793 ครัวเรือน พื้นที่ประสบภัยที่คาดว่าจะเสียหายรวมทุกชนิดพืช จํานวน 46,387.75 ไร่ แบ่งเป็น 1) ข้าว จํานวน 44,993 ไร่ 2) พืชไร่และพืชผัก จํานวน 724.25 ไร่ และ 3) ไม้ผลไม้ยืนต้น และอื่น ๆ จํานวน 670.50 ไร่ วงเงินที่คาดว่าจะให้ความช่วยเหลือ 64,438,819 บาท โดยประมาณการตามหลักเกณฑ์ให้ความช่วยเหลือฯ ด้านประมง ได้รับผลกระทบ 2 อําเภอ ได้แก่ อําเภอดอนมดแดง ม่วงสามสิบ รวม 2 ตําบล 5 หมู่บ้าน เกษตรกร 22 ราย พื้นที่คาดว่าจะเสียหาย 25.70 ไร่ และ ด้านปศุสัตว์ ได้รับผลกระทบ จํานวน 4 อําเภอ ได้แก่ อําเภอเมืองอุบลราชธานี ม่วงสามสิบ วารินชําราบ และตระการพืชผล รวมพื้นที่ 8 ตําบล 17 หมู่บ้าน 8 ชุมชน เกษตรกรได้รับผลกระทบ 244 ราย การอพยพสัตว์ ประกอบด้วย โค 994 ตัว กระบือ 434 ตัว สุกร 161 ตัว ไก่พื้นเมือง 5,972 ตัว ไก่ไข่ 12 ตัว ไก่เนื้อ 1 ตัว เป็ดไข่ 8 ตัว เป็ดเนื้อ 2,917 ตัว แพะ 2 ตัว นกกระทา 4 ตัว ห่าน 1 ตัว รวม 10,506 ตัว และแปลงหญ้าเลี้ยงสัตว์ได้รับความเสียหาย จํานวน 71 ไร่